****

  **REPUBLIKA HRVATSKA**

 **KRAPINSKO - ZAGORSKA ŽUPANIJA**

1. **OPĆINA KRALJEVEC NA SUTLI**

 **NAČELNICA OPĆINE**

**KLASA:** 023-05/19-11/01

**URBROJ:** 2135-02-19-01

**Kraljevec na Sutli,** 05.11.2019.

 Na temelju članka 49. Statuta Općine Kraljevec na Sutli ("Službeni glasnik Krapinsko-zagorske županije", broj: 32/17 i 13/18) i članka 9. Pravilnika o stipendiranju učenika i studenata (KLASA:021-05/18-01/08, URBROJ:2135-02-18-01 od 24.04.2018.godine), Načelnica Općine Kraljevec na Sutli, objavljuje

**NATJEČAJ
za dodjelu učeničkih i studentskih stipendija**

**za školsku/ akademsku godinu 2019./2020.**

**I.**

Za školsku/akademsku godinu 2019./2020., dodijelit će se:

* **7** novih stipendija za učenike srednjih škola u visini od 300,00 kuna mjesečno,
* **3** nove stipendije za studente u visini od 400,00 kuna mjesečno.

**1/** Pravo na stipendiju iz točke I. ovog Natječaja mogu ostvariti redoviti učenici srednjih škola i redoviti studenti koji zadovoljavaju sljedeće uvjete:

* učenici i studenti državljani Republike Hrvatske s prebivalištem na području Općine

 Kraljevec na Sutli,

* učenici i studenti koji nemaju odobrenu stipendiju ili kredit po drugoj osnovi.

**2/** Kriteriji za dodjelu stipendija iz točke I. ovog Natječaja su:

a) Opći uspjeh u prethodnoj školskoj ili akademskoj godini te ostvaren broj ECTS bodova u

 prethodnoj akademskoj godini za studente narednih godina studija ( za studente prve

 godine u obzir se uzima uspjeh tijekom srednjoškolskog obrazovanja),

b) Sudjelovanje na natjecanjima, znanstvenim ili znanstveno – stručnim skupovima, osvojene

 nagrade, postignuti rezultati, objavljeni radovi,

c) posebne okolnosti regulirane Pravilnikom o stipendiranju učenika i studenata.

**3/** Podnositelji zahtjeva dužni su priložiti sljedeće dokumente:

 1. životopis podnositelja zahtjeva,
 2. uvjerenje o prebivalištu učenika ili studenta koji se javlja na natječaj
 ( preslika i original na uvid),
 3. domovnica učenika ili studenta koji se javlja na natječaj (preslika),
 4. potvrda obrazovne ustanove o upisu na redovno školovanje,
 5. svjedodžba (preslika) **prethodnog razreda**, a studenti ovjerenu potvrdu obrazovne

 ustanove o ostvarenom prosjeku ocjena i ostvarenom broju ECTS bodova za  **prethodnu godinu studija (2018./2019.)**,
 6. izjava o članovima zajedničkog domaćinstva (obrazac podići uz zahtjev za stipendiju ili na Internet stranici Općine Kraljevec na Sutli [www.kraljevecnasutli.hr](http://www.kraljevecnasutli.hr/)),
 7. izjava da prijavitelj ne prima stipendiju po drugoj osnovi (obrazac podići uz zahtjev za stipendiju ili na Internet stranici Općine Kraljevec na Sutli [www.kraljevecnasutli.hr](http://www.kraljevecnasutli.hr/)),
 8. potvrda, odnosno uvjerenje o primanjima članova domaćinstva koju su u radnom odnosu(prosjek zadnja 3 mjeseca) ili potvrda Zavoda za zapošljavanje (ukoliko je netko od članova nezaposlen) ili potvrda Centra za socijalnu skrb o ostvarivanju prava (ukoliko ostvaruje neko pravo sukladno Zakonu o socijalnoj skrbi) ili potvrda Porezne uprave o visini dohotka za članove domaćinstva,
 9. ostala dokumentacija koja je nužna za uredno provođenje postupka za dodjelu stipendije.

**- ostala dokumentacija ukoliko ju podnositelj zahtjeva posjeduje, a po kojoj učenik/student ostvaruje dodatne bodove:**

 10. potvrda o redovnom školovanju brata/sestre koji žive u zajedničkom domaćinstvu,
 11. rješenje o utvrđivanju invaliditeta i odgovarajuća medicinska dokumentacija,
 12. odgovarajuća potvrda za umrle, nestale ili nepoznate roditelje (za umrle: preslika izvoda iz matične knjige umrlih, za nepoznate: preslika rodnog lista, izjava),
 13. dokaze o postignutim uspjesima na natjecanju u protekloj školskoj/akademskoj godini 2018./2019.

**II.**

Zahtjev za dodjelu stipendije podnosi se na propisanom obrascu koji se može podignuti u Jedinstvenom upravnom odjelu Općine Kraljevec na Sutli, Kraljevec na Sutli 132, 49294 Kraljevec na Sutli ili preuzeti na Internet stranicama Općine Kraljevec na Sutli [www.kraljevecnatusli.hr](http://www.kraljevecnatusli.hr/), kao i potrebne izjave koje se prilažu uz predmetni zahtjev.

**III.**

Rok za podnošenje zahtjeva je 8 dana od dana objave, odnosno do 13. studeni 2019. godine, a dostavlja se na adresu: **Općina Kraljevec na Sutli, Povjerenstvo za dodjelu stipendija, Kraljevec na Sutli 132, 49294 Kraljevec na Sutli, s naznakom: "NATJEČAJ ZA DODJELU STIPENDIJA".**

**IV.**

Prijedlog bodovne liste posebno za učenike i posebno za studente, Povjerenstvo za stipendije će objaviti će na oglasnoj ploči Općine Krajevec na Sutli, Kraljevec na Sutli 132, Kraljevec na Sutli i na Internet stranici Općine Kraljevec na Sutli ([www.kraljevecnasutli.hr](http://www.kraljevecnasutli.hr/)).

**V.**

Prava i obaveze korisnika stipendije utvrđuju se ugovorom koji se s kandidatima potpisuju za razdoblje školske/akademske godine 2019./2020.

**Načelnica**

 **Općine Kraljevec na Sutli**

 **Danijela Pongrac**